Aadu Must - Vikipeedia, vaba entsüklopeedia

# Aadu Must

### Allikas: Vikipeedia

Aadu Must (sündis 25. märtsil 1951 Pärnus) on Eesti ajaloolane ja poliitik.

Ta on Tartu Ülikooli arhiivinduse professor ning alates 2007. aastast Riigikogu liige. Alates aastast 1996 kuulub Eesti Keskerakonda.

## [redigeeri] Elu

Aadu Must lõpetas 1969 Tartu 7. Keskkooli. Ning 1976 cum laude ajaloo eriala Tartu Ülikoolis. Sama aastal asus ta TÜ ajaloo osakonna õppejõu kohale. Ajalookandidaadi kraadi kaitses 1986. a.-l, kandidaaditööks oli Sindi linn ja 1. Detsembri nimeline Vabrik, 1833-1983.

Ta on Tartu Ülikooli ajaloo osakonna juhataja ning arhiivinduse õppetooli asutaja ja hoidja. 1998. a.-st on ta arhiivinduse korraline professor. Must on Eesti Arhiivinõukogu liige. Ta on avaldanud ka raamatu perekonnaloo uurimisest ("Eestlaste perekonnaloo allikad") ning tegelenud aktiivselt eestlaste nimede uurimisega (andmebaas Onomastika NET).

Aadu Must on Tartu Ülikooli Kirjastuse juhatuse liige ning "Ajaloolise Ajakirja" taasasutaja ja peatoimetaja. Ta on Eesti Arhivaaride Ühingu, Õpetatud Eesti Seltsi, Rotary Tartu Toome Klubi liige ja Akadeemilise Ajalooseltsi aseesimees. Must on Euroopa Teadusfondi programmi "Euroopa ajalugu ja rahvuslikud ajalood" juhtkomitee liige.

## [redigeeri] Poliitiline tegevus

Aadu Must oli Eesti Rojalistliku Partei liige. 1996. a.-st on ta Eesti Keskerakonna liige. Must oli Eesti Kongressi ning Eesti Komitee liige. Ta oli Tartu Linnavolikogu liige 1989–1992, 1999–2007 ning esimees 2001–2007. Alates 2007.a-st on Aadu Must XI Riigikogu liige. Ta on TÜ Kliinikumi nõukogu liige.

## [redigeeri] Isiklikku

Tal on neli tütart, vanim neist on Kadri Must.

## [redigeeri] Tunnustused ja autasud

- Eesti Vabariigi Valgetähe IV klassi teenetemärk (2005)
- Poola Vabariigi teeneteordeni rüütlirist

## [redigeeri] Teosed

- The formation of Estonian diplomacy : the Estonian foreign delegation in Stockholm in 1918 & the Estonian Information Office in Stockholm in 1991. - The independence of the Baltic states : origins, causes, and consequences : a comparison of the crucial years 1918-1919 and 1990-1991. Chicago, 1996. ISBN 0929700163.
- Eestlaste perekonnaloo allikad Tartu: Kleio, 2000 ISBN 9985917847
- Akadeemilise Ajalooseltsi aruanne 1999. aasta tegevuse kohta. - Ajalooline Ajakiri 2000, nr.1.
- Küüditatud eestlaste ajalugu Tomski arhiivis. - Ajalooline Ajakiri 2000, nr.4.
- Vaidlus ajaloo üle : järelmõtteid Santiago de Compostelas toimunud historiograafiakongressilt - Ajalooline Ajakiri 2001, nr.1-2.
- Põrgu värk: ajalootuulest ja põrguluulest Tartu: Kleio, 2005 ISBN 9985930460
- Sindi linn ja 1. Detsembri nimeline Vabrik, 1833-1983 Eesti Raamat, 1985

## [redigeeri] Välislingid

- CV Riigikogu lehel
- CV TÜ Kliinikumi lehel
- Aadu Musta koostatud onomastika andmebaas
- Ajaloolane leidis arhiivist eestlaste-vastase dokumendi - Postimees, 21.06.2007.

Välja otsitud andmebaasist "http://et.wikipedia.org../../../a/a/d/Aadu_Must_ec10.html"

Kategooriad: Eesti poliitikud | Eesti ajaloolased | Sündinud 1951

##### Views

- Artikkel
- Arutelu
- Viimane redaktsioon

##### Otsi